**Тақырып:** Мұқағали Мақатаев поэзиясындағы жапырақ архетипі

**Орындаған:** Кемелбек Мадина Мейірбекқызы

**Топ:** КОК-224

**Аңдатпа**

Бұл мақалада архетип ұғымы жәнеқазақ поэзиясының көрнекті өкілі Мұқағали Мақатаев шығармаларындағы жапырақ бейнесінің архетиптік мәні қарастырылады. Жалпы архетип ұғымының ең басты белгілері уақыт пен кеңістік екендігі белгілі. Қазақ дүниетанымындағы архетип түрлері көп қырлы. Бұл мақалада «жапырақ» архетипі алынды. Жапырақ поэтикалық символ ретінде ақын жырларында адамның өмір жолын, рухани күйін, сезім иірімдерін бейнелеу мақсатында қолданылады. Мақалада жапырақ образының нәзіктік, жастық пен кәрілік, үміт пен мұң сағыныш сияқты ұғымдарды архетип ретінде қолданылу ерекшеліктері талданады. Сондай-ақ ақын поэзиясындағы табиғат пен адам болмысының байланысы сипатталады.

Зерттеу барысында Мұқағалидың «Өмір сүрейік алмасып», «Сағыныштай сарғайып сары қайың» өлеңдері жапырақ бейнесінің мағыналық жүктемесі мен көркемдік қызметін ашуда қолданылады.

**Кілт сөздер:** *жапырақ, Мұқағали Мақатаев, нәзіктік, архетип, табиғат.*

**Кіріспе**

Адам баласының дүниетанымы мыңдаған жылдар бойы түрлі бейнелер мен символдар арқылы қалыптасты. Әлемді түсінудегі бұл алғашқы ұғымдар уақыт өте келе адамның рухани жадынд терең із қалдырды. Әр дәуір, әр мәдениет белгілі бір ортақ бейнелерді жаңғыртып отырды. Осындай қайталанатын, тұрақты және әмбебап мәнге ие бейнелер архетиптер деп аталады. Архетип  (грeк, агсһе — бастау, tupоs — бейне) — алғашқы үлгі, түпнұсқа деген мағынаны білдіреді [1.344]. Архетип – адамзаттың даму тарихында шығармашылық қиял негізінде пайда болған терең саналық көне бейнелер. Әдеби архетиптер әдеби нанымдардан құралған шығармалар қатарынан болса, мәдени архетиптер адамзаттың көне тарихынан келе жатқан жаратылыс, болмыс пен табиғат жайлы ұғым мен түсініктен қалыптасқан алғашқы мәдени үлгілер мен қазіргі таңдағы әдеби-мәдени кеңістіктегі өзінің мәні мен маңыздылығын жоймаған, қазіргі рухани әлеміміздегі құндылықтардың бағдары. К.Юнгтiң пiкiрi бойыншa aрхетип ұғымы көмескi сaнa мeн тылcымның құрылымдық бөлшегi. Oл бeйсaнaлы түрдe ұpпақтaн – ұрпaққa жaлғaca бeрeдi. Сондай – ақ, архетип ұғымы мифтік бейне, аңыз әңгімелер мен ертегілерде, адам түсінде пайда болады деген пікірді ұстанған. К. Юнг архетипті екіге бөледі. Адамның жеке өзіне тəн архетиптері жəне адамзатқа немесе белгілі бір ұлт, ұлыс, тайпаға ортақ ұжымдық бейсаналық деп бөледі. Соның ішінде ұжымдық бейсаналықты бірнеше түрге бөліп қарастырады. 1. Aнима жəнe aнимуc (əйел немесе ер). 2. Дитятa (Сəбилер). 3.Көлeңкe . 4. Анa.

Әр ұғым әртүрлі архетипті көрсетуі мүмкін. Мәселен, тау—рухани саяхатты, шөл—қауіп-қатерді, қара—өлім мен зұлымдықты, жапырақ—сағыныш пен кәрілікті білдіреді. Қазақ әдебиетінде архетипке қатысты көптеген шығармалар кездеседі. Мәселен, «Ер Төстiк» ертегісіндегі «тарғақ құс», «Алтын сaқa» ертегісіндегі «өкпe» архетипі жалмауыз кемпірді, жамандықты шақырушы бейнесінде қолданылған. [2, 37] Осы орайда С.Қасқабасовтың «Қазақ халқының әр түрлi мифтiк (мифологиялық) мақұлықтар мен құбыжықтар туралы түсiнiгін барынша айқын бейнелейтін жанр хикая болып тaбылады» [3, 15] деген тұжырымға келе отырып, бұл жанрды «қарабайыр мифология» деп атауға келіспейді деген пікірін ұстана отырып халық ауыз әдебиеті тудырған хикаядағы жалмауыз кемпірдің де архетип бола алатынын негіз етеміз. Қaзaқ әдебиетінде М. Жұмабаев, С. Сейфуллин, Ж. Аймауытов, М. Әуезовтердің көркем туындыларында мифологиялық ойлау жүйесi мен ұлттық aрхетиптердi кeздестiреміз [4, 3]. Мaғжaнның «оты», Мұхтaрдың «бөрiсi» тағыда басқа aрхетиптiк бeйнелер оқырманға жиі ұшырасады. Соның ішінде қазақ әдебиетінің көрнекті тұлғалардың бірі-Мұқағали Мақатаев поэзиясы. Оның поэзиясы-терең философиямен, сезім нәзіктігімен және ұлттық дүниетаныммен өрілген бірегей көркем әлем. Мұқағали жырларында табиғат көріністері-поэтикалық символ ретінде жиі кездесіп, адамның ішкі жан дүниесімен тығыз байланыста суреттеледі. Мұқағали поэзясында архетиптік мәнге ие көптеген символдар кездеседі. Солардың бірі «жапырақ» бейнесі.

**Негізгі бөлім**

Мұқағали Мақатаевтың поэзясында «жапырақ» символын архетиптік мәнінде ерекше суреттеген өлеңінің бірі «Өмір сүрейік алмасып». Ақынның бұл өлеңінен жапырақ сөзінің ұтымды пайдаланылғанын көре аламыз. Ол:

«Жапырақ жүрек жас қайың!  
Жанымды айырбастайын...» [5,234] -деген шумағында «жапырақ» тіршіліктің нәзіктігі мен рухани жаңғырудың архетипі ретінде көрініс табады. Жапырақ пен жүректің астасуы өмірдің нәзікттігін көрсетсе, қайыңның бейнесі табиғатпен тұтастықты байқатады. Ақын адам мен табиғаттың біртұтастығын, мәңгілік қозғалыс пен өзгерістің заңдылыған көрсетуге тырысқан. Осы тұста жапырақ архетипі тіршілік пен мәңгіліктің поэтикалық көрінісі ретінде көрінеді.

«Сен адам бола бастасаң,  
Мен қайың бола бастайын ...»[5,234] - деген шумақтарында ақын адам мен қайыңды тең алып, олардың өмірлерінің ұқсастығын байқатып отыр. Адам жанының қаншалықты төзімді екенін, қайғы мен қуанышқа төзімді екенін қайың бейнесі арқылы аша алып тұр. Жапырақтары курап құр бұтақтары қалған шақтада қасқайып тік тұратын қайың ьейнесі қлеңде адам сұлбасын еске түсіреді.

Мұқағали Мақатаевтың «Өмір сүрейік алмасып» өлеңіне көркем поэзиялық талдау жасап, оның образдық жүйесі, тілдік көркемдігі, философиялық мазмұны мен поэтикалық құрылымы назарға алып көрейік:

Өлеңнің басты идеясы — адам мен табиғаттың үндестігі, олардың рухани туыстығы мен болмыстық жақындығы. Ақын қайыңмен жанын айырбастап, табиғаттың бір бөлшегі болуға дайын. Бұл — рухани тазалық пен мәңгілік тыныштыққа ұмтылу символы.

• Қайың бейнесі – табиғаттың, тазалықтың, тыныштықтың символы. Ол – мәңгілік өмірдің иесі секілді.

• Жапырақ жүрек – сезімталдықтың, нәзіктіктің метафорасы. Адам жүрегі мен қайың жапырағы салыстырыла отырып, тіршілік мәні ашылады.

• Ақын мен қайың арасындағы айырбас – адам мен табиғат арасындағы шекараны жоюшы көркем тәсіл.

• Жапырақ – өміршеңдік, мезгілдік өзгеріс, тіршіліктің циклдік сипаты;

• Жүрек – махаббат, сезім, болмыс;

• Бұл екеуінің тоғысуы – жан мен табиғаттың бірлігі.

Ақын бұл өлеңінде:

• адамзат өмірінің қысқалығы мен табиғаттың шексіздігін;

• рухани ізденіс пен жан тыныштығын;

• жаратылыс пен адамзат арасындағы сабақтастықты жырлайды.

Бұл өлең — Мұқағали поэзиясындағы экзистенциалистік мазмұн мен пейзаждық лириканың үлгісі. Ақын табиғатпен сырласып, қайың бейнесі арқылы өзінің ішкі толғанысын жеткізеді. Жапырақ – сол сырдың нышаны, жүректің көркем символы.Ақынның бұл өлеңінде жапырақ пен жүрек егіз ұғымға айналады. Жапырақтың нәзіктігі — адамның сезімтал жүрегімен теңестіріледі. Ақын адамның ішкі жан әлемін табиғат арқылы берудің үздік үлгісін көрсетеді. Жапырақ бейнесі арқылы жүрек пен рух айырбасы көркем жеткізілген. Жапырық тек табиғат элементі емесжан,үміт,тіршілік,сезім ұғымдарының тұтас бейнесі ретінде берілген.

Адам бойындағы қасиеттерді жапырақ арқылы көрсекен тағы бір поэзиясы «Сағыныштай сарғайып сары қайың» атты өлеңі.

Ақын: Сағыныштай сарғайып сары қайың,

Жапырақтар шертеді сары уайым.

Кернейлетіп,сыңсытып жет,тырналар,

Ұзатқалы барады сәуір айын [5,215]. Бұл өлең жолдарында жапырақтар- тек табиғат деталі емемс, адамның ішкі жан дүниесін білдіретін архетип ретінде қолданылып тұр. Яғни, жапырақ-адамның ішкі толғанысының,сары уайым мен қимастық мұңның бейнесі. Ақын өлеңде қайың мен жапырақ бейнесі арқылы табиғаттың күйін адамның жанымен параллель беріп отыр. Бұл-поэзияда кездесетін түпсана мотивтерінің бірі,өлеңдегі жапырақ К.Юнг тұжырымдамасы бойынша ұжымдық бейсананың табиғи символы болып тұр.

Жапырақ — Мұқағали поэзиясының төлқұжаты іспетті. Солай болуы да заңдылық. Себебі жапырақты жырына қосып оқырман алдына ұсыну үшін табиғаттың қасиетін сезініп, жапырақ сынды нәзіктіктікпен адам жанын түсіне алу қажет. Ал Қарасаздың жасыл желегінде көзін ашқаннан жер қойнауына түскенге дейінгі уақыт аралығында табиғатын жан дүниесімен сезіне алған ақынға жапырақтың архетипін ашып көрсету қиынға соқпағаны анық.

Мұқағали поэзиясында жапырақ бейнесі көбінесе уақыттың өтуі, адамның өмір жолы мен өлімнің заңдылығы секілді терең философиялық мағынада беріледі. Мысалы, күзгі жапырақтардың сарғаюы мен түсуі арқылы адам ғұмырының өтпелілігі, жалғыздығы мен мұңы сипатталады. Бұл — адам баласына ортақ сезім, сондықтан архетиптік сипат алады. Ақын поэзиясында жапырақ бейнесі тағдырдың өзгергіштігі, өмірдің өткіншілігі және қоғамдық құбылыстардың әсері сияқты идеялармен де қабаттасады. Жапырақ — тек табиғат көрінісі емес, адамның өзін табиғаттың бір бөлшегі ретінде сезінуінің, әлеммен үйлесімдікті іздеудің белгісі.

**Қорытынды**

Қорыта келе, жапырақ архетипі Мұқағали поэзиясында ерекше бейнеленген. Қазақ әдебиетіндегі әр шығарманы оқу барысында ондағы кез-келген ұғымды қолданбас бұрын оны қабылдау, мағынасын жете түсіну аса маңызды. Біз айтып кеткен архетип ұғымын аса зерделі қарау, әлі де қолға алып, ары қарай зерттелуі тиіс. Әдебиеттегі әр ұғымның өзгеше бір астарлы мағынасы бар. Жапырақ бейнесі — адам жанының айнасы ақын жүрегінің үні. Мұқағали бұл образ арқылы жалпы адамзаттық құндылықтарды, рухани әлемді, табиғат пен адам арасындағы үйлесімділік пен үндестікті жеткізе алған. Сол себепті жапырақ бейнесін автор туындатқан және көне заманғы көркем ұғымнан қалыптасқан сағыныш, қартаю, нәзіктік деп қабылдап мәнін аша білуіміз қажет.

**Пайдаланылған әдебиеттер:**

1. Биекенов К., Садырова М. Әлеуметтанудың түсіндірме сөздігі. — Алматы: Сөздік-Словарь, 2007. — 344 бет.
2. Мирзахметов А «Қазіргі қазақ прозасындағы архетиптік ораздар» - Нұр – Сұлтан, 2021.
3. Қасқабасов С. Жаназық. – Астана: Аударма, 2002. -584 б.
4. Демесинова Л.М «Архетип» ұғымының кейбір теориялық аспектілері // Л.Н.Гумилев атындағы Еуразия ұлттық университетінің хабаршысы.- 2020. -№2. Б. 22-29.
5. . Мұқағали Мақатаев. Өлеңдер жинағы. - Алматы: Жазушы, 1979. – 234б.